PLANB ลุ้นกำไร Q3/61 ทำ New High แนะซื้อเป้าหมาย 8.20 บาท
PLANB ลุ้นกำไร Q3/61 ทำ New High แนะซื้อเป้าหมาย 8.20 บาท
11 ก.ย. 2561

บล.ฟินันเซีย ไซรัส ระบุในบทวิเคราะห์วันนี้(11ก.ย.) ว่า บริษัท แพลน บี มีเดีย จำกัด (มหาชน) หรือ PLANB แนวโน้มกำไร 3Q18 ยังแข็งแกร่ง คาดทำ New High ที่ 160 ลบ. +18% Q-Q, +20% เทียบช่วงเดียวกันของปีก่อนจากปัจจัยฤดูกาล การขยายตัวของตลาดโฆษณาสื่อนอกบ้านดีกว่าตลาดรวมต่อเนื่อง  การพัฒนาสื่อใหม่ และเริ่มรับรู้กำไรจากการลงทุน 35% ใน BNK เล็กน้อย
ปรับประมาณการกำไรปี 2018-2019 ขึ้นจากเดิม 6-10% เป็นกำไรโต 35% อยู่ที่ 623 ลบ. ในปี 2018 และโต 22% อยู่ที่ 758 ลบ. ในปี 2019 ขณะที่การลงทุน 19.48% ใน BMN บ.ย่อยของ BEM เราคงมองเป็นบวกระยะยาวเนื่องจากจะเพิ่มโอกาสได้บริหารสื่อรถไฟฟ้าสายสีน้ำเงินส่วนขยายในอนาคต และโอกาสลงทุนเพิ่มในต่างประเทศ ปรับคำแนะนำขึ้นจากถือเป็นซื้อ โดยปรับไปใช้ราคาเป้าหมายปี 2019 ที่ 8.20 บาท